armvectores/hy_wikipedia_2023 huggingface dataset:
Աստերոիդների ցանկ (76901-77000)

Աստերոիդների ցանկ (76801-76900)  • Աստերոիդների ցանկ  • Աստերոիդների ցանկ (77001-77100)
 Աստերոիդների ցանկ (76801-76900)  • Աստերոիդների ցանկ  • Աստերոիդների ցանկ (77001-77100)


== Աղբյուր ==
«Discovery Circumstances: Numbered Minor Planets (75001)-(80000)»։ www.minorplanetcenter.net
Նիկիտա (ֆիլմ)

Անվան այլ կիրառումների համար տե՛ս՝ Նիկիտա (այլ կիրառումներ)«Նիկիտա» (անգլ.՝ Nikita)՝ ռեժիսոր Լյուկ Բեսոնի ֆիլմերից, որի գլխավոր դերերը մարմնավորում են Անն Պարիոն, Ժան-Յուգ Անգլադը, Չեկի Կարիոն, Ժաննա Մորոն և Ժան Ռենոն։


== Սյուժե ==
Նիկիտան երիտասարդ աղջիկ է, որը թմրանյութերի ազդեցության տակ իր ընկերների հետ կատարում է գողություն և սպանություն։ Դատից հետո դատավճիռն ի կատար չեն ածում, իսկ Նիկիտային ուղարկում են հատուկ գործակալների դպրոց։ Նա այլևս գոյություն չունի, այլ դառնում է գաղտնի գործակալ առանց անցյալի և ապագայի։


== Դերերում ==


== Ծանոթագրություններ ==


== Արտաքին հղումներ ==
«Նիկիտա»(ռուս.) ֆիլմը ԿինոՊոիսկ կայքում։
Ռեյնո Արեն

Ռեյնո Արեն, (էստ․՝ Rein Aren, Reino Aren, դեկտեմբերի 25, 1927(1927-12-25), Տարտու, Էստոնիա - մայիսի 16, 1990(1990-05-16), Տալլին, Էստոնիա), խորհրդային դերասան։ Եղել է ԷԽՍՀ ժողովրդական արտիստ (1982)։


== Կենսագրություն ==
Ռեյնո Արենը ծնվել է 1927 թվականին Էստոնիայի Տարտու քաղաքում։
1951 թվականին նա ավարտել է Անատոլի Լունաչարսկիի անվան Ռուսաստանի թատերական արվեստի համալսարանը։
1951-1972 թվականներին և 1979-1990 թվականներին եղել է Էստոնիայի Վ. Կինգիսեպի անվան պետական ակադեմիական թատրոնի դերասան, իսկ 1973-1979 թվականներին Էստոնիայի ռուսական թատրոնի դերասան։
Մահացել է 1990 թվականի մայիսի 16-ին Տալլինում։ Թաղվել է Անտառային գերեզմանատանը։


== Ֆիլմագրություն ==


== Պատկերսասրահ ==

		
		
		
		
		
		
		
		
		
		
		
		
		
		
		
		
		
		
		


== Հղումներ ==
Ռեյնո Արենի ֆիլմերը fast-torrent.ru կայքում (ռուս.)
Ռեյնո Արենի ֆիլմերը kinopoisk.ru կայքում (ռուս.)
Էստոնիայի դրամատիկական թատրոնի պաշտոնական կայքը (էստոներեն)
Էստոնիայի ռուսական թատրոնի պաշտոնական կայքը
Էստոնիայի ռուսական թատրոնի կյանքը պատկերող ֆոտոալբոմ
Էստոնիայի ռուսական թատրոնի ֆոտոալբոմը Fotki.com կայքում
Ռուսական թատրոնի խնդիրների և հեռանկարների մասին
Տեսագրություններ Էստոնիայի ռուսական թատրոնի մասին
Գանձակ (Գեղարքունիքի մարզ)

Անվան այլ կիրառումների համար տե՛ս՝ Գանձակ (այլ կիրառումներ)Գանձակ (նախկին անվանումները` Բատիկյան, Քյոսամամեդ), գյուղ Հայաստանի Հանրապետության Գեղարքունիքի մարզի Գավառի տարածաշրջանում, Գավառ քաղաքից անմիջապես հարավ, Գավառագետի աջ ափին, ծովի մակարդակից 1980-2000 մ բարձրության վրա։


== Պատմություն ==
Գանձակ համայնքը՝ նախկինում Բատիկյան, վերաբնակեցվել է 1828 թվականին Արևմտյան Հայաստանի Բայազետի և Ալաշկերտի գավառներից տեղահանված հայերով։ Գանձակ է վերանվանվել 1991 թվականի օգոստոսի 8-ին։ Գյուղի պատմություն ավելի հին է, որի վկայությունն է գյուղի կենտրոնում պահպանվող 9-րդ դարի Սուրբ Գևորգ եկեղեցին։
Գյուղի տարածքները գտնվում են ծովի մակերևույթից 2000-2750 մ բարձրության վրա և վերջանում Գեղամա լեռների ամենաբարձր գագաթի՝ Աժդահակի ստորոտում։


== Կլիմա ==
Գյուղի կլիման ամռանը զով է, ձմռանը՝ ցրտաշունչ։ Հաճախակի են չորային, երաշտ տարիները և ցրտահարությունները, որից շատ է տուժում գյուղատնտեսությունը։


== Բնակչություն ==
Ըստ ՀՀ 2011 թ. մարդահամարի արդյունքների` Գանձակի մշտական բնակչությունը կազմել է 3815, առկա բնակչությունը` 3568 մարդ։ Բնակիչները հայեր են, որոնց նախնիները ներգաղթել են Բայազետի, Մուշի և Ալաշկերտի շրջաններից։ Գանձակի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, երկրագործությամբ, բանջարաբուծությամբ և թռչնաբուծությամբ։
Համայնքն ունի դպրոց, բուժկետ, մշակույթի տուն, մանկապարտեզ(աշխատում է սեզոնային կարգով՝ տարեկան 4 ամիս)։


== Պատկերասրահ ==

		
		
		
		
		
		
		


== Տես նաև ==
Գեղարքունիքի մարզ
Գանձակի պատմության և մշակույթի անշարժ հուշարձանների ցանկ (Գեղարքունիքի մարզ)


== Արտաքին հղումներ ==
World Gazeteer: Armenia(չաշխատող հղում) – World-Gazetteer.com
Kiesling, Brady (2005), Rediscovering Armenia: Guide, Yerevan, Armenia: Matit Graphic Design Studio 
Brady Kiesling, Rediscovering Armenia, p. 44, available online at the website of the Internet Archive:


== Ծանոթագրություններ ==
Rai Yoyo

Rai Yoyo, իտալական մանկական հեռուստաալիք, պատկանում է RAI պետական մեդիակորպորացիային։ Հեռարձակվում է 2006 թվականի նոյեմբերի 1-ից։ Հեռուստաալիքը ցուցադրում է մինչև 8 տարեկան երեխաներին ուղղված հաղորդումներ, մուլտֆիլմեր, հեքիաթներ։
Ալեքսինո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԱլեքսինոԱլեքսինո (ռուս.՝ Алексино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 580 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունաստանի թատերական թանգարան

Աթենքի թատերական թանգարան (երբեմն՝ Հունաստանի թատերական թանգարան), թանգարան Աթենքում և միևնույն ժամանակ Հունաստանի թատրոնի հետազոտության գծով կենտրոն։ 


== Պատմություն ==
Հիմնադրվել է 1938 թվականին հույն գրողների ընկերության կողմից, որը գլխավորում էր թատերական արվեստի հույն պատմաբան Յանիս Սիդերիսը։ 1976 թվականին թանգարանի ղեկավարն է դարձել հույն դրամատուրգ Մանոլիս Կորեսը։ 1977 թվականից թատրոնի էկսպոզիցիան գտնվում էր Աթենքի քաղաքապետարանին կից մշակութային կենտրոնի նկուղի տարածքում։
2010 թվականի սեպտեմբերի 20-ին թանգարանը ստացել է իր սեփական շենքը քաղաքային խորհրդի որոշումից հետո, որը քվեարկել է Աթենքի քաղաքապետարանի կողմից վերջերս ձեռք բերված նեոդասականության շենքի օգտագործման տասնամյա կոնցեսիայի օգտին։


== Ֆոնդեր ==
Աթենքի թատերական թանգարանի ֆոնդերում պահվում է թատրոնի մասին գրքերի լայն ընտրանի, որոնք սկսել են հրատարակվել 1740 թվականից, ինչպես նաև 1901 թվականից հունական թատրոնի թվային ձայնագրությունների շարքը։ Էկսպոզիցիայում ներկայացված են հույն հայտնի թատերական դերասանների լուսանկարները, աշխատանքային սցենարները, հագուստները և անձնական իրերը։
Թանգարանի խորհրդի գործող ղեկավար Գերգուսարոպուլոսը նշել է, որ թանգարան տարեկան այցելում է առնվազն 50 հազար ուսանող, իսկ թանգարանի արխիվային նյութերի հիման վրա արդեն գրվել է 90 գիտական ատենախոսություն։


== Ծանոթագրություն ==
Տիմոֆեևկա (գյուղ, Գադյաչի շրջան)

Անվան այլ կիրառումների համար տե՛ս՝ ՏիմոֆեևկաՏիմոֆեևկա (ուկրաիներեն՝ Тимофіївка), գյուղ Ուկրաինայի Պոլտավայի մարզի Գադյաչի շրջանում։
2001 թվականի տվյալներով Տիմոֆեևկա գյուղում բնակվում էր 199 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գարաշ

Գարաշ, շոկոլադե տորթ, որը ստեղծվել է մոտ 20-րդ դարի սկզբին Բուլղարիայում։ Համարվում է «Սաքեր» տորթի բուլղարական տարբերակը։ Առանձնանում է նրանով, որ նրա պատրաստման ժամանակ չի օգտագործվում ալյուր, դրա դերը կատարում է քերած հունական ընկույզը։


== Պատմություն ==
Տորթը ստեղծել է ավստրո-հունգարացի հրուշակագործ Կոստոյ Գարաշեմը, որը 1885 թվականին տեղափոխվել է Ռուսե բուլղարական քաղաք։ Քաղաքում նա ղեկավարում էր «Islaj Hane» գրանդ հոթելը, որը գտնվում էր բուլղարական իշխան Ալեքսանդր Բատենբերգի նստավայրից ոչ հեռու, և հաճախ հյուրընկալում էր հայտնի մարդկանց։ Հայտնի իջևանողներին զարմացնելու համար Կոստա Գարաշը ստեղծում է իր հայտնի տորթը։ Ռուսեի պետական արխիվում պահվում է տորթի իսկական բաղադրատոմսը։
1900 թվականից հետո, Կոստա Գարաշը տեղափոխվել է Սոֆիա, որտեղ իր ձեռքն է վերցնում «Պանահ» հյուրանոցի ղեկավարությունը։ Առաջին հարկում գտնվում էր հրուշակարանը, որտեղ մայրաքաղաքի բնակչությունը կարող էր պատվիրել «Գարաշ»։ Տորթի բաղադրատոմսը լայն մասսաների համար առաջին անգամ հայտնվել է Պոլիքսեն Սեմերջիևոյի և Քրիստո Սեմերջիևի «Ժամանակակից հրուշակեղենի և բուսակերների խոհանոցի գործնական ուղեցույց» գրքում, որը հրատարակվել է 1935 թվականին Լեռնային Օրյախովիցում (վերահրատարակվել է 1936 թվականին Սոֆիայում)։


== Պատրաստում ==
Սպիտակուցը առանձնացնում են դեղնուցից և հարում են քերած ընկույզի և շաքարի հետ։ Ստացված մասսայից թխում են 5-6 շերտ բեզե։ Սերուցքային կարագից, ձվից, շաքարից, կակաոյի փոշուց պատրաստում են շոկոլադե կրեմ, որը քսում են շերտերին։ Վերջին շերտից հետո տորթի վրա են լցնում մնացած կրեմը, շաղ են տալիս կոկոսի քերուկ և 3-5 ժամ դնում սառնարան։ Սովորաբար տորթը ստացվում է ոչ բարձր՝ մոտավորապես 5 սմ։


== Ծանոթագրություններ ==


== Գրականություն ==
Angela García, Hans Geel Tartas del mundo. — Penguin Random House Grupo Editorial, 2015. — С. 76. — ISBN 978-84-03-51070-8
ՀՀ առևտրային բանկեր

Առևտրային բանկեր 1991 թվականին ՀՀ տարածքում գործել են 39, 1992 թվականին՝ 51, 1993 թվականին՝ 58 առևտրային բանկեր (ընդհանուր կապիտալը՝ 283 միլիոն դրամ), 62 գրավատուն և 7 ապահովագրական ընկերություններ։ Անդամակցող բանկերի շահերը պաշտպանելու նպատակով 1995 թվականին հիմնվել է Հայաստանի բանկերի ընկերակցությունը (նախագահ՝ Տ. Սարգսյան՝ 1995-1998), որը 1998 թվականին վերածվել է Հայաստանի բանկերի միության։ Կենտրոնական բանկի շենքը Երևանում (1931, մարտ՝ Նիկոլայ Բան) Ներկայումս ՀՀ-ում գործում են 21 առևտրային բանկեր՝ 405 մասնաճյուղերով։ Բանկերի ընդհանուր կապիտալը 318,9 միլիարդ դրամ է, ընդհանուր ակտիվները՝ 1 տրլն 560 միլիարդ դրամ, ընդհանուր պարտավորությունները՝ 1 տրլն 241 միլիարդ դրամ։1
ՀՀ ֆինանս, շուկայում ներառված են նաև 32 վարկային կազմակերպություններ՝ 60 մասնաճյուղերով, 11 ապահովագրական ընկերություններ և 5 ապահովագրական միջնորդներ (բրոքեր), ՀՀ արժեթղթերի շուկայի մասնակիցները՝ 8 ներդրումային ընկերություններ, Հայաստանի կենտրոնական դեպոզիտարիան և «Նասդաք ՕէմԷքս Արմենիա» ԲԲԸ-ն, 116 գրավատուն, 239 արտարժույթի առք ու վաճառք իրականացնող փոխանակման կետեր, արժութային հայ գործառուի գործունեությամբ զբաղվող 2 իրավաբան, անձինք, դրամ, փոխանցումներ իրականացնող 10 ընկերություն, վճարային 6 գործիք, վճարահաշվարկային փաստաթղթերի ընթացարկում (պրոցեսինգ) և հաշվանցում (քլիրինգ) իրականացնող 1 կազմակերպություն, 15 հաշվետու թողարկողներ։ 2011 թվականի սեպտեմբեր 7-ին Երևանում բացվել է Համահայկական բանկը (գլխավոր գործադիր տնօրեն՝ Վահրամ Ներսիսյանը), որը ֆինանսավորելու է համահայկական նշանակության նորարար, նախագծերը, որոնք իրականացնում են համահայկական ցանցի անդամ-մասնակիցներն աշխարհի ցանկացած կետում։ Բանկի հեռահար նպատակը հզոր տեղեկատվական ցանցի վրա հիմնված գործարար կապերի ստեղծումն է։ Համահայկական բանկի կանոնադրական կապիտալը մոտ 100 միլիոն դոլար է, որի 20 %-ը տրամադրել է ՀՀ Կառավարությունը։
Հաբիլ Ալիև

Հաբիլ Մուսթաֆա օղլի Ալիև (ադրբ.՝ Habil Mustafa oğlu Əliyev, մայիսի 28, 1927(1927-05-28), Աղդաշ, Ելիզավետպոլի նահանգ - սեպտեմբերի 8, 2015(2015-09-08), Բաքու, Ադրբեջան), ադրբեջանցի քամանչահար, Ադրբեջանի Հանրապետության ժողովրդական արտիստ։


== Կենսագրություն ==
Հաբիլ Ալիևը ծնվել է 1927 թվականի մայիսի 28-ին Աղդաշի շրջանի Ուչկովակի գյուղում։ 7 տարեկանից մասնակցել է տարբեր խմբերին, վարժվել քամանչայի նվագին։ Նա երաժշտական կրթություն է ստացել թիվ 3 երաժշտական դպրոցում։ Երաժշտական դպրոցն ավարտելուց հետո ընդունվել է մանկավարժական դպրոց։ Հաբիլ Ալիևը 1952 թվականից սովորել է Ասաֆ Զեյնալլու անվան միջնակարգ երաժշտական դպրոցում։ Ուսումնասիրելով ժողովրդական երաժշտությունը՝ մասնագիտացել է մուղամների արվեստում, ներդրել քառալար քամանչան։ Նրա ուսուցիչներն էին երգիչ Խան Շուշինսկին և կոմպոզիտոր Սոլթան Հաջիբեկովը։ Ավելի ուշ Հաբիլ Ալիևը աշխատել է Ադրբեջանի պետական ակադեմիական ֆիլհարմոնիայում։ Հաբիլ Ալիևը սկսեց իր կարիերան 1953 թվականին Մուսլիմ Մագոմաևի անվան Ադրբեջանի Պետական Ակադեմիական Ֆիլհարմոնիայում առաջին անգամ պարային անսամբլում։ Այդ ժամանակ ֆիլհարմոնիայի ղեկավարը Շամսի Բադալբեկլին էր։ Ֆիլհարմոնիայում Հաբիլ Ալիևը աշխատել է Սոլթան Հաջիբեկովի, Նիյազիի, Սեիդ Ռուսթամովի հետ միասին։
Հաբիլ Ալիևը մահացել է 2015 թվականի սեպտեմբերի 8-ին։


== Արտաքին հղումներ ==
Հաբիլ Ալիև- Բայաթի Շիրազ
Հաբիլ Ալիև- Դիլբերիմ
Հաբիլ Ալիև- Սեգահ
Habil Aliyev and M.R.Shajarian


== Ծանոթագրություններ ==
Իրավահարաբերություն

Իրավահարաբերությունը երկու անձանց միջև առաջացող այնպիսի հարաբերություններն են որոնք կարգավորվում են իրավական նորմերով։
Իրավահարաբերությունը բաղկացած է իրավահարաբերության սուբյեկտներից, օբյեկտից, և բովանդակությունից։ Տվյալ դեպքում իրավահարաբերության սուբյեկտ է համարվում այն անձը, որը կարող է կրել իրավունքներ և պարտականություններ։ Իրավահարաբերության օբյեկտ է համարվում այն խնդիրը, որի շուրջ սուբյեկտները մտել են իրավահարաբերության մեջ։ Իրավահարաբերության բովանդակություն է համարվում օբյեկտի շուրջ իրավահարաբերության մեջ մտած սուբյեկտների իրավունքները և պարտականությունների ամբողջությունը։
Իրավահարաբերությունների սուբյեկտներ կարող են լինել՝

Պետությունը՝ ի դեմս իր ներկայացուցչի՝ պաշտոնատար անձանց
Տեղական ինքնակառավարման մարմինները
Իրավաբանական անձինք
Ֆիզիկական անձինքԻրավահարաբերությունները լինում են հարաբերական և բացարձակ
Բացարձակ իրավահարաբերության դեպքում իրավահարաբերության կողմերից մեկը հայտնի է, իսկ մյուս կողմը համարբում են բոլոր այլ անձինք որոնք պետք է հարգեն տվյալ անձի որոշակի իրավունքը (նման հարաբերության տեսակ է սեփականության իրավունքը)
Օր.՝
Սուբյեկտ -> առարկա -> մնացած բոլոր սուբյեկտները
Հարաբերական իրավահարաբերության դեպքում առկա են երկու հայտնի կողմեր, որոնք իրավահարաբերության մեջ են մտնում որոշակի օբյեկտի շուրրջ։
Օր.՝
Սուբյեկը -> առարկա -> սուբյեկտ


== Աղբյուրներ ==
Վ.Ն. Խրոպանյուկ, «Պետության և իրավունքի տեսություն»
Տարիել Բարսեղյան, «Քաղաքացիական Իրավունք», հատոր 1-ին
Հայկական Սովետական Հանրագիտարան
Ներսիսյանց, «Իրավունքի և պետության տեսություն»
Սիլվա Մինասյան

Սիլվա (Զիգֆրիդա) Արշավիրի Մինասյան (հուլիսի 2, 1926(1926-07-02), Երևան, Հայկական ԽՍՀ, ԱԽՖՍՀ, ԽՍՀՄ - հոկտեմբերի 7, 2000(2000-10-07), Երևան, Հայաստան), բալետի հայ խորհրդային արտիստուհի։ ՀԽՍՀ ժողովրդական արտիստուհի (1963)։


== Կենսագրություն ==
1944 թվականին ավարտել է Երևանի պարարվեստի ուսումնարանը, վերապատրաստվել Մոսկվայի պարարվեստի ուսումնարանում։ 1946 թվականից՝ Երևանի օպերայի և բալետի թատրոնի մենապարուհի։ Կատարել է ավելի քան 30 դերապար։ Լավագույններից են՝ Խանդութ («Խանդութ», ըստ Սպենդիարյանի երաժշտ․), Գայանե, Էգինա (Արամ Խաչատրյանի «Գայանե», «Սպարտակ»), Զարեմա (Ասաֆևի «Բախչիսարայի շատրվանը»), Միրթա (Ադանի «Ժիզել»)։ Մինասյանի արվեստին բնորոշ էր կատարողական բարձր տեխնիկան և ազգային վառ ինքնատիպությունը։


== Ծանոթագրություններ ==
Կացխի (Մեստիայի շրջան)

Կացխի (վրաց.՝ კაცხი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 21 մարդ։


== Ծանոթագրություններ ==
Պերեյամպոլ

Պերեյամպոլ (ուկրաիներեն՝ Переямпіль), գյուղ Ուկրաինայի Կիրովոգրադի մարզի Գայվորոնի շրջանում։
2001 թվականի տվյալներով Պերեյամպոլ գյուղում բնակվում էր 25 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արցունք քար (աղբյուր)

Արցունք քար, երկրաբանական բնության հուշարձան Հայաստանի Հանրապետությունում։ Գտնվում է Գեղարքունիքի մարզում, Ակունք գյուղի տարածքում, ծովի մակարդակից 1980 մ բարձրության վրա։ Գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Գեոդինամիկա

Գեոդինամիկա, գիտություն Երկիր մոլորակի էվոլյուցիայի ընթացքում առաջացող խորքային ուժերի և պրոցեսների մասին, որոնցով պայմանավորվում է Երկրի ընդերքում նյութի տեղաշարժերը։
Գեոդինամիկան հանդիսանում է միավորող գիտություն, այն հիմնվում և օգտագործում է երկրաբանության, գեոքիմիայի և գեոֆիզիկայի տվյալները, ինչպես նաև լայնորեն օգտագործում է ընդերքային պրոցեսների մաթեմատիկական և ֆիզիկական մոդելավորումը։


== Գրականություն ==
Ն. Լ. Դոբրեցով, Ա. Գ. Կիրդյաշին, Ա. Ա. Կիրդյաշին, Խորքային գեոդինամիկա. Նովոսիբիրսկ. 2002. էջեր՝ 373։
Ա. Ս. Բատուգին, Գեոդինամիկական բաժանում. Մոսկվա. ՄՊԼՀ. 2003. ISBN 5-94999-007-2.


== Արտաքին հղումներ ==
Գիտական նախագիծ - Գեոդինամիկա On-Line Archived 2009-10-09 at the Wayback Machine.
Սալոնգա ազգային պարկ

Սալոնգա ազգային պարկ, ազգային պարկ Կոնգոյի Դեմոկրատական Հանրապետությունում՝ Կոնգո գետի ավազանում։ Սալոնգա ազգային պարկը Աֆրիկա մայրցամաքի ամենամեծ արևադարձային խոնավ անտառների արգելոցն է, որը զբաղեցնում է 36,000 քառակուսի կիլոմետր տարածք (3,600,000 հա․)։ Ազգային պարկը տարածվում է Մաի-Նդոմբե, Էկվադոր, Կասայ և Սանկուրու նահանգներում։


== Պատմություն ==
Սալոնգա ազգային պարկը 1984 թվականին ներառվել է ՅՈՒՆԵՍԿՕ-ի Համաշխարհային ժառանգության օբյեկտների ցանկում։
Պարկը, 2015 թվականից սկսած գտնվում է  Institut Congolais pour la Conservation de la Nature-ի և Վայրի բնության համաշխարհային հիմնադրամի տիրապետության տակ։ Մշտական խորհրադակցությունը շարունակվում է այգում բնակվող երկու հիմնական բնակչության հետ՝ լյաելիմաներ (Iyaelima), ովքեր այգու վերջին բնակիչներն են, և Կիտավալիսթես (Kitawalistes), մի կրոնական աղանդ, ովքեր հաստատվեցին պարկում, անմիջապես ստեղծվելուց հետո։ Այգու պահակների և լյաելիմաների միջև կա մշտական համագործակցություն, քանի որ լյաելիմաների գյուղերն օգտագործվում են որպես պահակակետեր։


== Կենդանական աշխարհ ==
Սալոնգա ազգային պարկում կան այնպիսի էնդեմիկ կենդանիների տեսակներ, ինչպիսիք են աֆրիկյան մոխրագույն թութակը, Կոնգոյի սիրամարգը, գաճաճ շիմպանզե բոնոբոն, Աֆրիկայի անտառների փիղը և կոկորդիլոսը։
Բացի այդ, այստեղ հայտնաբերվել են կենդանական աշխարհի այլ ներկայացուցիչներ՝ առյուծ, սովորական գետաձի, գոմեշներ և այլն։
Սալոնգա ազգային պարկում կան նաև շատ թռչյուններ։ Դրանք են՝ եգիպտական ձկնկուլը, սև արագիլը և աֆրիկական արագիլը։
Ազգային պարկի հարավային շրջանը եղել է բոնոբոսների ուսումնասիրման վայր։
Լյաելիմաների բնակավայրերի մոտ բոնոբոսներն ավելի տարածված են, ըստ երևույթի, պատճառն այն է, որ լյաելիմաները չեն վնասում նրանց, ավելին, մեծ դեր են կատարում նրանց պահպանման գործում։


== Ծանոթագրություններ ==


== Աղբյուրներ ==


== Արտաքին հղումներ ==
Հոդված
Գուլուկ

Գուլուկ, Կուլուկ, աղբյուր Թուրքիայում, Կիլիկյան Տավրոս լեռնահամակարգում։ Ճշգրիտ տեղադրությունը չի նշվում։


== Ծանոթագրություններ ==
Պոստա Ֆիբրենո

Պոստա Ֆիբրենո (իտալերեն՝ Posta Fibreno), կոմունա Իտալիայում, գտնվում է Լացիո շրջանում, պրովինցիա Ֆրոզինոնեում։ Բնակչությունը կազմում է 1230 մարդ (2008 թվականի տվյալներով), խտությունը կազմում է 135 մարդ/կմ²։ Տարածքը կազմում է 9 կմ²։ Փոստային ինդեքս՝ 3030։ Հեռախոսային կոդ՝ 0776։


== Ժողովրդագրություն ==
Բնակչության գրաֆիկը.


== Համայնքի վարչակազմը ==
Հեռախոս։ 0776 887282 (fax։ 0776 887309)
Էլ-փոստ։ comune@comune.posta-fibreno.fr.it
Պաշտոնական կայք։


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սվենեթի

Սվենեթի (վրաց.՝ სვენეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 640 մետր բարձրության վրա։ Շրջկենտրոն Գորիից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1383 մարդ։


== Ծանոթագրություններ ==
(5578) Տակակուրա

(5578) Տակակուրա (անգլ.՝ Takakura), աստերոիդ աստերոիդների հիմնական գոտում։ Հայտնաբերվել է 1987 թվականի հունվարի 28-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,913942 ա. մ., առավելագույնը մոտենում է 2,6827 ա. մ. հեռավորության վրա և հեռանում 3,1451 ա. մ.։ Արեգակի շուրջ մեկ ամբողջական պտույտ է կատարում 1816,85 երկրային օրվա ընթացքում, իր ուղեծրով շարժվելով միջինում 0,198145 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5578) Տակակուրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սարասոտա

Սարասոտա (անգլ.՝ Sarasota, /ˌsærəˈsoʊtə/)՝ քաղաք և  Սարասոտա շրջանի վարչական կենտրոնն է(Ֆլորիդա,ԱՄՆ) 51,917 բնկաչությամբ՝ ըստ  2010 թվականի մարդահամարի տվյալների։ Նեռարված է Մետրոպոլիտենի Նորթ-Պորտ-Սարասոտա-Բրեիդենտոն վիճակագրական գոտի մեջ, որտեղ հաշվառվում է 702 281 մարդ։


== Աշխարհագրություն ==
Ըստ ԱՄՆ-ի մարդահամարի բյուրոյի տվյալների Սարասոտան ունի 65,257 քառակուսի կիլոմետր ընդհանուր մակերես, որի 37,974 քառակուսի մետրը ցամաք է, իսկ 27,283 քառակուսի մետրը՝ ջուր։ Ջրային ռեսուրսների մակերեսը քաղաքի ամբողջ մակերեսի 41,8 % է, քաղաքը գտնվում է ծովի մակարդակից 6 մետր բարձրության վրա։


== Վիճակագրություն ==
Համաձայն 2010 թվականի մարդահամարի տվյալների Սարասոտայում ապրում է 51 917 մարդ։


== Ծանոթագրություններ ==


== Արտաքին հղումներ ==
Պաշտոնական կայք
Թերել շրջան (այլ կիրառումներ)

Թերել շրջան, կարող է վերաբերել՝

Թերել շրջան - ԱՄՆ Ջորջիա նահանգի 159 վարչական միավորներից մեկը
Թերել շրջան - ԱՄՆ Տեխաս նահանգի 254 վարչական միավորներից մեկը
Բելվալ (Արդենների գավառ)

Բելվալ (ֆր.՝ Belval), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 225 մարդ, բնակչության խտությունը` 45.55 մարդ/կմ²։ Բնակավայրը զբաղեցնում է 4.94 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 6 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 158 աշխատունակ (15-64 տարեկան) բնակիչ, որոնցից ակտիվ էին 126-ը, իսկ ոչ ակտիվները` 32։ Ակտիվության ցուցանիշը կազմում է 79,7 %։ 126 աշխատունակ մարդկանցից աշխատել է 120 անձ (62 տղամարդ և 58 կին)։ Գործազուրկ են եղել 6 անձ (2 տղամարդ և 4 կին)։ 32 անաշխատունակներից 13-ը եղել են աշակերտներ կամ ուսանողներ, 14-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Անտիոք ասիզներ

Անտիոք ասիզներ, «Անտիոքի անսիզներ», Անտիոքի դքսության օրենքների ժողովածու։ Ըստ Ղևոնդ Ալիշանի, կազմվել է Բոհեմունդ IV օրոք (1201 — 1235)։


== Կառուցվածք ==
Ժողովածուն բաղկացած է երկու մասից, առաջին մասի (17 գլուխ) կանոնները վերաբերում էին սենիորի և նրա վասալների փոխհարաբերություններին՝ նրանց իրավունքներին ու պարտականություններին, առաջինի դատելու իրավունքին, վասալի գույքը բռնագրավելու կարգին, ֆեոդալների միջև ծագած քաղաքացիական վեճերին և քրեական գործերին, ամուսնությունից առաջացած գույքային հարաբերություններին։ Երկրորդ մասի (21 գլուխ) կանոնները կարգավորում էին քաղաքային բնակչության ամուսնության տարեկան՝ հատկապես գույքային հարաբերությունները, սահմանում կտակ կազմելու, տոհմական և այլ գույքի օտարման, տների վարձակալության, գույքի պահատվության և դրամափոխների գործարքներ կնքելու կարգը։ Մի շարք կանոններ վերաբերում էին պարտատիրոջ ու պարտապանի փոխհարաբերություններին և քրեական իրավունքին։ Անտիոքի դքսությանը Կիլիկիայի Հայկական թագավորության հարևանն էր։ Երկու պետությունների քաղաքացիները սերտ կապ ունեին առևտրական, մշակութային և քաղաքական ասպարեզներում։ ժողովածուն կիրառվում էր նաև Կիլիկիայում՝ հայերի ու խաչակիրների միջև ծագած վեճերը լուծելիս։ Սմբատ Սպարապետը այդ օրենքները թարգմանել է հայերենի (XIII դ.)։ Օրենքների բնագիրը (հին ֆրանսերեն) մոռացության է տրվել ու կորել։ Ղևոնդ Ալիշանը 1876 թվականին «Անտիոք ասիզներ» հայերենից թարգմանել է ֆրանսերենի։ Ռուսերեն թարգմանվել Է 1958 թվականին։
Գերխիտ աստղերի ֆիզիկան Հայաստանում

1860 թվականին Վիկտոր Համբարձումյանի և Գուրգեն Սահակյանի կատարած հիմնարար հետազոտություններում ցույց է տրվել հատուկ տեսակի գերխիտ աստղերի՝ բարիոնային աստղերի գոյության հնարավորությունը, որոնց ընդերքը, միջուկայինից բարձր խտությունների դեպքում, կազմված է հիմնականում հադրոններից։

Այդպիսի գերխիտ նյութը, նուկլոններից բացի, բաղկացած է հիպերոններից և այլ անկայուն հադրոններից, որոնք միջուկային խտությունների սահմանն անցնելիս դառնում են կայուն։ Այդ հետազոտությունների շնորհիվ ծնունդ է առել աստղաֆիզիկայի նոր ուղղություն՝ գերխիտ երկնային մարմինների ֆիզիկան, որն սկսել է զարգանալ Երևանի պետական համալսարանի տեսական ֆիզիկայի ամբիոնում՝ Գուրգեն Սահակյանի ղեկավարությամբ։ Հետազոտվել է բաբախիչներում (պուլսար) ուժեղ մագնիսական դաշտի առաջացման մեխանիզմը, որը պայմանավորված է գերխիտ աստղերում պրոտոնների և նեյտրոնների գերհոսունությամբ (Դավիթ Սեդրակյան, Էդուարդ Չուբարյան, Յուրի Վարդանյան)։
Ստացված արդյունքներն ընդհանրացվել են Գուրգեն Սահակյանի «Այլասերված գազային զանգվածների հավասարակշիռ փոխդասավորություններ» (ռուսերեն՝ 1972 թվական, անգլերեն,՝ 1974 թվական, Ամերիկայի Միացյալ Նահանգներ) և «Նեյտրոնային աստղերի ֆիզիկա» (ռուերեն, 1995 թվական) մենագրություններում։
Ոաումնասիրվել են գրավիտացիոն տարբեր համակարգերի հավասարակշռության և կայունության հարցերը մագնիս, դաշտում (Մարտին Աբրահամյան, Ռաֆիկ Հովհաննիսյան)։ Կատարվել են Տիեզերքի զարգացման տարբեր փուլերի տեսական հետազոտություններ, ցույց է տրվել, որ ուշ ժամանակաշրջանի համար ստացված արդյունքները համընկնում են դիտող, տվյալների հետ (Ռոլանդ Ավագյան, Լևոն Գրիգորյան, Գոհար Հարությունյան, Կարեն Շահբազյան, Էդվարդ Չուբարյան, Վլադիմիր Պապոյան)։ Ոաումնասիրվել են ուժեղ գրավիտացիոն դաշտերով պայմանավորված քվանտային երևույթները և դրանց ազդեցությունը վաղ Տիեզերքի դինամիկայի վրա (Արամ Սահարյան)։
Հետազոտվել է նեյտրոն-պրոտոնային մրրիկների շարժման դինամիկան նեյտրոնային աստղերում, առաջարկվել բաբախիչների անկյունային արագության թռիչքների ու դրանց ռելաքսացիայի երևույթների բացատրման մեխանիզմը։ Ցույց է տրվել, որ սպիտակ թզուկներից Սերգեյ Մատինյան (ծնված 1931 թվական) Ռուդոլֆ Մուրադյան (ծնված 1936 թվական) գրավիտացիոն ճառագայթման ֆոնը 0,1-1 Հց տիրույթում մեկ կարգով է պակաս գործող գրանցիչների զգայունության շեմից (Արմեն Սեդրակյան, Դավիթ Սեդրակյան)։
Զեևալդ

Զեևալդ (գերմ.՝ Seewald), կոմունա Գերմանիայում, Բադեն Վյուրտեմբերգ երկրամասում։
Գտնվում է Կառլսռուե վարչական շրջանի ենթակայության ներքո։ Մտնում է Ֆրոյդենշտադ շրջանի կազմի մեջ։ Բնակչությունը 2325 մարդ է (2010 թվականի դեկտեմբերի 31-ի տվյալներով)։ Զբաղեցնում է 58,50 կմ² տարածք։ Պաշտոնական կոդը՝ 08 2 37 073։


== Ծանոթագրություններ ==


== Արտաքին հղումներ ==
Պաշտոնական կայք
Օրլինցի

Օրլինցի (ուկրաիներեն՝ Орлинці), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Օրլինցի գյուղում բնակվում էր 372 մարդ։ Բնակավայրը զբաղեցնում է 0,134 կմ² տարածք։ Բնակչության խտությունը կազմում էր 2776,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զադոնշչինա

«Զադոնշչինա» (ռուս.՝ Задонщина), XIV դարի վերջի ռուսական գրական հուշարձան, որը պատմում է Կուլիկովյան ճակատամարտի մասին (1380)։ «Զադոնշչինա»-ի հեղինակն է ռյազանցի Սոֆոնիեն։ Գրի է առնվել XV դարում։
«Զադոնշչինա»-ի մեջ լայնորեն օգտագործված է «Ասք Իգորի ճակատամարտի մասին» վիպերգը․ դա բացատրվում է երկու ստեղծագործությունների գաղափարական ընդհանրությամբ, սակայն գեղարվեստական առումով «Զադոնշչինան» ինքնուրույն գործ է։
Վինա (այլ կիրառումներ)

Վինա, կարող է վերաբերել՝

Վինա - գյուղ Արևելյան Հայաստանում, Ղարաղաղ գավառի Մնճվան գավառակում
Վինա - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Բարղամ (այլ կիրառումներ)

Բարղամ, կարող է վերաբերել՝

Բարղամ - գյուղ Արևմտյան Հայաստանի Խարբերդի վիլայեթում, Տիվրիկ լեռան լանջին
Բարղամ - գյուղ Արևմտյան Հայաստանում, Սեբաստիայի վիլայեթի Տևրիկի գավառում
Տիռեկյուլա

Տիռեկյուլա (էստ․՝ Tõrreküla), գյուղ Էստոնիայի Վիլյանդիմաա նահանգի Պեռստի շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոպլատոնովկա

Նովոպլատոնովկա (ուկրաիներեն՝ Новоплатонівка), գյուղ Ուկրաինայի Խարկովի մարզի Բորովի շրջանում։ Հիմնադրվել է 1675 թվականին։
2001 թվականի տվյալներով Նովոպլատոնովկա գյուղում բնակվում էր 460 մարդ։ Բնակավայրը զբաղեցնում է 2365 կմ² տարածք։ Բնակչության խտությունը կազմում էր 194,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հրեշտակապետաց վանք (Գառնակեր)

Հրեշտակապետաց վանք Ադրբեջանի Հանրապետության Շամքորի շրջանի Գառնակեր (նաև՝ Բարում, Բարումաշեն) գյուղում։ Վանքը գտնվում է Ծաղկոց անապատից 150 մետր հարավ՝ Շամքոր գետի ձախ ափին։


== Պատմություն ==
Ծաղկոց անապատից 150 մետր հարավ՝ Շամքոր գետի ձախ ափին, գտնվում է Հրեշտակապետաց վանքը, որից պահպանվել է միայն եկեղեցին։ Բարեբախտաբար, եկեղեցու շինարարական արձանագրությունը, որը փորագրված է եղել գավթի հյուսիսային պատին, ԺԹ (19-րդ) դարավերջին ընդօրինակվել և հրատարակվել է, ըստ որի պարզ երևում է, որ վանքը հիմնադրվել է 1816 թվականին Հովհաննես վարդապետի և մահտեսի Հովհաննեսի կողմից։
19-րդ դարավերջին վանք այցելած տեղագիրները նկարագրում են համալիրի անմխիթար, կիսավեր ու անտերունչ վիճակը՝ նշելով, որ վանքը չուներ հողատարածքներ (բացի մի այգուց) և գտնվում էր միայն մի քահանայի հսկողության տակ։
1910 թվականի հունիսի 28-ին կազմված Գանձակի վանական կալվածքների տեղեկագրում նշվում է. «...թթենու և խաղողի այգի՝ տարածութեամբ մոտաւորապէս երեք դեսիատին. տարեկան տալիս է հազիւ քառասուն վեդրոյ գինի։ Այստեղ է լինում վանահայրական պաշտօնով ծերունի Յովհաննէս վարդապետ Բարաղամեանը, որը 106 գրուն անց է կացրել... նա 1882 թւականից նշանակված է եղել վանահայր»։


== Ճարտարապետություն ==
19-րդ դարավերջին դեռևս պահպանվում էին եկեղեցին, կից գավիթը և միաբանության սենյակները։ 1984 թվականից ի վեր վանքից պահպանվել է միայն եկեղեցին, այն էլ՝ անմխիթար վիճակում՝ փլուզվելու աստիճան։
Վանքը 10,7×8 մետր արտաքին չափերով միանավ բազիլիկ, թաղակապ շենք է՝ արևելքում մեկական ուղղանկյուն հատակագծով, թաղակապ ավանդատներով։ Կառույցի առանձնահատկությունն այն է, որ հյուսիսային ավանդատունն իր ծավալով դուրս է եկել եկեղեցու հիմնակա մակերեսից։ Վանքի միակ մուտքն արևմտյան ճակատից է։ Ներքուստ եղել է սվաղված, որի վրա նկատելի են որմնանկարների հետքեր (հիմնականում խորանի որմերին)։ Կառուցված է անմշակ քարով, կրաշաղախով։ Ընդ որում, շարվածքում օգտագործված են նաև փոքրաչափ գեղաքանդակ խաչքարեր, որոնցից մեկը հարմարեցվել է որպես հարավային պատուհանի շրջանակ։ Նրանից պահպանվել է միայն եզրգոտին։
Վանքի զանգը, որը խորհրդային տարիներին բերվել էր Բարում գյուղի դպրոց և ծառայում էր որպես դպրոցական զանգ, 1980 թվականի հունվարի 20-ին անհայտ անձանց կողմից գողացվել է։


=== Սահմանախաչ ===
Խիստ արժեքավոր և բացառիկ նշանակություն ունի Ծաղկոց Սուրբ Աստվածածին եկեղեցում գտնվող գեղաքանդակ սահմանախաչը, որը պահպանման նպատակով 1984 թվականին փոխադրվել է փլուզման եթակա Հրեշտակապետաց վանքից։


== Ծանոթագրություններ ==


== Գրականություն ==
Ս. Կարապետյան, ՀՅՈՒՍԻՍԱՅԻՆ ԱՐՑԱԽ, էջ 482-484։
Բարխուտարեանց Մ., Արցախ, էջ 316-317։
Լալայեան Ե., Գանձակի գաւառ, էջ 343։
Պուտևայա Ուսադբա 101 կմ

Պուտևայա Ուսադբա 101 կմ (ռուս.՝ Путевая Усадьба 101 км), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2012 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
The Order: 1886

The Order: 1886,  Action-adventure ժանրի տեսախաղ, որը բացառիկ է PlayStation 4-ի համար և մշակվել է Ready at Dawn ընկերության կողմից։ Խաղի նախնական թողարկվամ ամսաթիվը նշված էչ 2014 թվականի աշնան վրա, սակայն ավելի ուշ այն տեղափոխվեց 2015 թվականի փետրվարի 20-ին։


== Սյուժե ==
The Order: 1886-ի սյուժեի գրման գործում իր մասնակցությունն է ունեցել սցենարիստ Կիրկ Էլլիսը, ավելի հայտնի է «Ջոն Ադամս» հեռուստասերիալի սցենարական աշխատանքներով։ Խաղի սյուժեն իրենից ներկայացնում է ոչ սովորական խառնված պատմություն, որը միավորում է ֆանտաստիկան, միֆոլոգիան և գիտաֆանտաստիկան։ Համաձայն խաղի, հարյուրամյակներ առաջ մարդկանց շրջանում ծնվել են կիսարյուններ՝ մուտանտները գազանական գծերով։ Կիսարյունների և մարդկանց միջև գնում է անդադար պատերազմ, մարդակային ուժերը առաջնորդում է կլոր սեղանների ասպետներ կազմը, որը հիմնված է լեգենդար Արթուր արքաի պատմության վրա։ Օրդենը օգտագործում է հատուկ «Սև ջուր» կոչվող նյութ, որը թույլ է տալիս ասպետին ապրել հարյուրամյակներ և հեշտությամբ բուժել ստացած վերքերը։ Բացի դրանից, սյուժեյում կան սոցալիական-քաղաքականության անհավասարության թեման, կան որոշ աղաղված տարրեր և ֆիգուրներ իրական պատմությունից։ Ինչպես նաև գլխավոր հերոսներից մեկը համարվում է մարկիզ Լաֆայետը, ազդեցիկ դեմք Ամերիկյան և ֆրանսիական հեղափոխությունից, և Նիկոլա Տեսլան։


== Մշակում ==
Ready at Dawn ընկերությունը ստեղծեց Լոնդոնի ալտերնատիվ տարբերակըմ համատեղելով որոշ պատմական դեպքեր տարբեր ժամանակներից։ Նաթան Ֆեյլ-Լիֆֆ, The Order: 1886-ի գեղարվեստական տնօրենը կիսվել է խաղային աշխարհի ստեղծման պատմություններով։ Խաղի հիմնական մասն են կազմում՝ Ասպետների կլոր սեղանը, ովքեր Անգլիաի պաշտպաններն են, վերաստեղծված է շատ նման սակայն պարունակում է որոշ ճարտարապետական և տեխնոլոգիական յուրահատկություններ։ Ծրագարվորողները Լոնդոնը պատկերել են որպես հարթ քաղաք, բարձր շենքերով։ Ալտերնատիվ Լոդոնը մշակելու համար ծագրավորողները մեկնել էին Անգլիա։ Չնայած խաղային Լոնդոնը, մշակված չէ նույն մասշտաբով, ծրագրավորողները փորձել են հնարավորության չափով աշխարհագրականորեն ներկայացնել դեպքերի վայրը։


== Ծանոթագրություններ ==


== Հղղումներ ==
Պաշտոնական կայք(անգլ.)
Մատյամա

Մատյամա (էստ․՝ Matjama), գյուղ Էստոնիայի Տարտումաա նահանգի Վառա շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալաշկերտի գավառակ

Անվան այլ կիրառումների համար տե՛ս՝ Ալաշկերտ (այլ կիրառումներ)Ալաշկերտ, Թոփրակկալա, Վալաշկերտ, Վաղարշակերտ, գավառակ Արևմտյան Հայաստանում, Էրզրումի վիլայեթի Բայազետի գավառում, Ալաշկերտի հովտի կենտրոնական մասի հյուսիսային կողմում։ Ալաշկերտը եղել է Մեծ Հայքի Այրարատ աշխարհի բաղկացուցիչ մասը։ Կենտրոնը Ալաշկերտ քաղաքն էր։


== Աշխարհագրություն ==
Ալաշկերտ գավառակը հյուսիսից շրջապատված է եղել Հայկական Պար լեռնաշղթայով, հարավում Ծաղկանց լեռներով։ Ունի արգավանդ հողատարածքներ և արագահոս գետեր։


== Բնակչության կազմը ==
Բնակչությունն հիմնականում կազմված էր հայերից և քրդերից։ Ըստ Ա. Երիցյանի տվյալների 1876 թվականին Ալաշկերտ գավառն ունեցել է 70 գյուղ, իսկ ըստ ռուսական աղբյուրների՝ 104 գյուղ։


== Գյուղատնտեսություն ==
Բնակչությունն հիմնականում զբաղվում էր անասնապահությամբ, երկրագործությամբ։ Հիմնականում մշակում էին հացահատիկային կուլտուրաներ, որի մեծ մասը վաճառում էին Բիթլիսի և Վանի բնակիչներին։


== Հայաթափություն ==
Գավառակի բնակիչները 1829 և 1878 թվականներին գաղթել են Անդրկովկաս։ Մնացած հայությունը բնաջնջվել է 1914-1915 թվականներին։


== Մշակութային արժեքներ ==
1903 թվականի դրությամբ Ալաշկերտի գավառակում կար Ս. Հովհաննես (Ուչքիլիսա) վանքը և 32 հայկական եկեղեցիներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ծանոթացեք Ֆաքերների հետ 2

«Փոքրիկ Ֆաքերներ» (անգլ.՝ Little Fockers, «Ծանոթացեք ծնողների հետ 2»), «Ծանոթացեք ծնողների հետ» և «Ծանոթացեք Ֆաքերների հետ» ֆիլմերի շարունակություն։ Ի տարբերություն երկու նախորդ ֆիլմերի, այս ֆիլմի ռեժիսորը Պոլ Վայցն է, իսկ Ջեյ Ռոուչը, ով նկարել էր նախորդ ֆիմերը, դարձավ այս պիլմի պրոդյուսերը։ Դերասանական կազմին այս ֆիլմում ավելացան Ջեսիկա Ալբան, Լորա Դյորնը և Հարվի Քեյթելը։ Դասթին Հոֆմանը, ով նախորդ ֆիլմում խաղացել էր Գրեգի հոր դերը, ի սկզբանե հրաժարվեց նկարահանվել այս ֆիլմում, բայց պրոդյուսերների հետ խոսակցություններից հետո նա տվեց իր համաձայնությունը և հայտնվեց չորս խոշոր տեսարաններում։


== Սյուժե ==
Գրեգի և Պեմի ամուսնությունից արդեն 5 տարի է անցել, և հիմա նրանց միակ հոգսը դարձել է զույգ երեխաների դաստիարակությունը։ Իսկ Ջեք Բյորնսը, ով անհանգստացած է իր առողջությամբ, որոշում է Գրեգին դարձնել իր ամբողջ ընտանիքի գլխավորը, բայց դրա համար նա ստիպված է Գրեգին հերթական անգամ ստուգել, և այդ ընթացքում չընկնել Գրեգի և ամբողջ ընտանիքի աչքից։


== Դերերում ==


== Արտադրությունը ==
Ֆիլմի նկարահանումները սկսվել են 2009 թվականին։ «Universal Studios»-ը ը «DreamWorks»-ը հայտնել են 2009 թվականի օգոստոսի 18-ին, որ ֆիլմի շնորհանդեսը կկայան 2010 թվականի հուլիսի 30-ի կեսգիշերին։ Ավելի ուշ շնորհանդեսը տեղափոխվեց 2010 թվականի դեկտեմբերի 22-ին։


== Քննադատություն ==
Ֆիլմը բացասական ընդունվեց քննադատների կողմից։ «Rotten Tomatoes» կայքը տվեց ֆիլմին միայն 10 % գնահատական 124 ակնարկի հիման վրա, ֆիլմն ունի դրական կարծիքների ընդամենը 4 % ռեյտինգ։ «Metacritic» կայքը տվել է ֆիլմին 100-ից 27 գնահատական 32 քննադատների կարծիքի հիման վրա։


== Տե՛ս նաև ==
Ծանոթացեք ծնողների հետ (2000)
Ծանոթացեք Ֆաքերների հետ (2004)


== Ծանոթագրություններ ==


== Արտաքին հղումներ ==
Պաշտոնական կայք (անգլ.)
«Ծանոթացեք Ֆաքերների հետ 2»(անգլ.) ֆիլմը Rotten Tomatoes կայքում
«Ծանոթացեք Ֆաքերների հետ 2»(անգլ.) ֆիլմը Internet Movie Database կայքում
Ֆրենսիս Հարդինգ

Ֆրենսիս Հարդինգ (անգլ.՝ Frances Hardinge, փետրվարի 6, 1973(1973-02-06), Քենթ, Անգլիա, Միացյալ Թագավորություն), բրիտանուհի  մանկագիր: Նրա դեբյուտային վեպը «Fly by Night» է:


== Կենսագրություն ==
Ֆրենսիս Հարդինգը ծնվել և մեծացել է անգլիական փոքր գյուղում, որը գտնվում է Կանտ քաղաքի շրջակայքում: Հարդինգը դեռ մանուկ հասակում երազում էր դառնալ բանաստեղծուհի: Վեց տարեկան հասակում մեկ էջանոց պատմվածք է գրում, որտեղ ընդգրկել էր թունավորման փորձ, մահվան բեմականացում և ժայռից նետված չարագործի: Հարդինգը անգլերեն գրականություն և բանահյուսություն է ուսումնասիրել Օքսֆորդի համալսարանի Սոմերվիլ քոլեջում: Հարդինգի որպես գրող գործունեությունը սկսվել է գրական մրցույթում հաղթելուց հետո: Շուտով մրցույթում հաղթելուց հետո գրում է «Fly by Night»-ը: Հարդինգը մանկության ընկերուհու՝ բանաստեղծուհի Ռիաննոն Լասիտերի պնդմամբ վեպը հանձնում է Macmillan հրատարակչությանը, որը անմիջապես պայմանագիր է կնքում Հարդինգի հետ:


== Հրապարակում ==


=== Վեպեր ===
Ֆրենսիս Հարդինգի առաջին վեց վեպերը թողարկվել են Մեծ Բրիտանիայում Macmillan հրատարակչության կողմից:

Fly by Night (2005),
Verdigris Deep (2007)
Gullstruck Island (2009)
Twilight Robbery (2011),  «Fly by Night վեպի շարունակությունն է:
A Face Like Glass (2012)
Cuckoo Song (2014)
The Lie Tree (2015)


== Ծանոթագրություններ ==


== Արտաքին հղումներ ==
Официальный сайт Фрэнсис Хардинг
Twitter Фрэнсис Хардинг
Книга «Fly By Night. Хроники Расколотого Королевства» на сайте издательства
Մուրովանիե Կուրիլովցիի շրջան

Մուրովանիե Կուրիլովցիի շրջան (ուկրաիներեն՝ Мурованокурилiвецький район), շրջան Ուկրաինայի Վիննիցայի մարզում։
Ստեղծվել է 1967 թվականին։ Վարչական կենտրոնը՝ Մուրովանիյե Կուրիլովցի։


== Աշխարհագրություն ==
Շրջանի տարածքի մակերեսը կազմում է 890 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 32791 մարդ։ Բնակչության խտությունը կազմում էր 36,84 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ներքին Բոդբե

Ներքին Բոդբե (վրաց.՝ ქვემო ბოდბე), գյուղ Վրաստանում։ Գտնվում է Կախեթի մարզի Սիղնաղի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2287 մարդ։


== Տարածք ==
Կենտրոնի բարձրությունը 750 մետր է։


== Աղբյուրներ ==
Վրացական սովետական հանրագիտարան


== Ծանոթագրություններ ==
.мон

.мон՝ (punycode: .xn--l1acc; Монгол Улс), Մոնղոլիայի վերին մակարդակի ազգային դոմեն է։ Ադմինիստրավորվում է  «.MN Registry, Datacom» կազմակերպության կողմից։ .МОН դոմենի գրանցումը կատարվեց 2012 թվականի մայիսին մոնղոլերեն դոմենների անունների ստեղծման համար։ Առաջին կայքը այս դոմենում եղել է http://мон.мон, որը դարձավ ակտիվ նույն ամսին։


== Ծանոթագրություններ ==


== Արտաքին հղումներ ==
Site with .мон (անգլ.)
Կլոոգա դաստակերտ

Կլոոգա դաստակերտ (էստ․՝ Klooga mõis, գերմ.՝ Lodensee), ազնվականական նախկին կալվածք Էստոնիայի հյուսիսում՝ Հարյումաա նահանգի Կեիլա շրջանում։


== Պատմություն ==
Կոոգա դաստակերտն առաջին անգամ հիշատակվում է 1504 թ.։ Այդ ժամանակ դաստակերտը հավանաբար արդեն քարե շինություն էր։
Դաստակերտի կենտրոնական շենքը գտնվում է Կլոոգա լճի արևելյան ափին։ Դաստակերտն էստոներեն կոչվում է Լոդիյառվե (բառացի՝ Լոդեի լիճ), որ պատճենում է գերմաներենից։
XVI դարում դաստակերտը պատկանել է Նիեռոդե (գերմ.՝ Nieroth) ընտանիքին, XVII դարի սկզբին՝ «Lohn», «Heydemann», «Wartmann» ընտանիքներին։
1665 թ. դաստակերտը գնել է Հանս Կլյուգենը (գերմ.՝ Hans Klugen), ում անունով էլ դաստակերտը հայտնի է Էստոնիայում։ Դաստակերտը բավական երկար ժամանակ պատկանել է ֆոն Կլյուգենների ընտանիքին։ Իսկ մինչ 1919 թ. նրա սեփականատերն էր Ակսել ֆոն Կռուզենշտեռնը (Axel von Krusenstern)։


== Ճարտարապետությունը ==
Կլոոգա դաստակերտի հիմնական շինությւոնը կառուցված է վաղ կլասիցիզմի ոճով։ Շինությունը կառուցվել է 1794 թ.։ Ենթադրվում է, որ այդ ժամանակ վերակառուցվել է ավելի վաղ կառուցված շինությունը։
XIX դարի վերջին գլխավոր մասնաշենքի կողքին արդեն կառուցված էին օժանդակ բազմաթիվ շինություններ։
Երկրորդ համաշխարհային պատերազմի տարիներին դաստակերտը գտնվել է խորհրդային բանակի տիրապետության տակ։ Նրանց հեռանալուց հետո՝ 1992 թ., քանդվել է տանիքը, և դաստակերտը վերածվել է ավերակների։ Ավերվել են նաև մի շարք օժանդակ շինություններ։
Ներկայումս Կլոոգա դաստակերտը մասնավոր սեփականություն է։ Այնտեղ անցկացվում են վերակառուցողական աշխատանքներ, կառուցվել է նոր տանիք։


== Արտաքին հղումներ ==
Klooga mõis(էստոներեն)
Ոչինչ

Ոչինչ, կատեգորիա, որը ցույց է տալիս որոշակի նյութականության բացակայություն, գոյության բացառում կամ բացակայություն, ժխտման ակտիվ սկիզբը։ Առարկայական ոչինչը պատկանում է հարաբերական անգոյության ոլորտին, ոչ առարկայական ոչինչը պատկանում է բացարձակ անգոյությանը, որն անվերջ է։ Փոխաբերական իմաստով ոչինչն օգտագործվում է առարկայի կամ երևույթի նվազումը չափազանցացնելու համար։
Ոչինչը ոչնչության հետ առնչվող դերանուն է։ Ոչ տեխնիկական ոլորտում այն կիրառվում է իրերի, երևույթների հետաքրքրության, կարևորության, արժեքի, իմաստի բացակայությունը կամ պակասությունը ընդգծելու համար։ Ոչնչությունը ոչինչ լինելու վիճակն է , ինչ-որ բանի անգոյությունը կամ ոչինչ չունենալու հատկանիշը։


== Փիլիսոփայություն ==


== Գիտություն ==


== Կրոն ==
Հին կտակարանի համաձայն հենց ոչնչից են առաջացել հրեշտակներն ու Տիեզերքը։ Ընդհանուր հասկացությամբ «ոչնչի» տակ երբեմն ընկալվում է նաև սկզբնական քաոսը. «Երկիրն անտեսանելի էր ու դատարկ, խավար էր անդունդի վրա, և Աստծո շունչ էր ջրի վրա»։


== Տես նաև ==
Նիհիլիզմ
Վակուում


== Ծանոթագրություններ ==
Զաքարիա Վաղարշապատցի

Զաքարիա Վաղարշապատցի (անհայտ-1659), վարդապետ, Հովհաննավանքի հոգևոր առաջնորդ, գրիչ, Մովսես Տաթևացու աշակերտը և քարտուղարը։


== Կենսագրություն ==
Կենսագրական տեղեկությունները սուղ են։ Հայտնի է, որ հայրը Հովհաննես քահանան է։ Եղել է  Երևանի Ս․ Անանիա առաքյալի անապատի գրչության դպրոցի գրիչներից, ինչպես նաև՝ Ս․ Էջմիածնի միաբան։ Իր կենսագրությանն անդրադարձել է աշակերտը՝ Զաքարիա Քանաքեռցին, ինչպես նաև պատմիչ Առաքել Դավրիժեցին։
Ըստ մատենագիտական աղբյուրների 1604 թվականին Զաքարիան մանուկ հասակում ծնողների հետ բռնի կերպով  տեղահանվում է Սպահան, որտեղ էլ ջուղայեցիների մոտ ստանում է իր նախնական կրթությունը։ Նշանակալից է լինում նրա հանդիպում Դավիթ Դ Վաղարշապատցի կաթողիկոսի հետ, ով նկատելով նրա ուշիմությունը՝ առաջարկում է լինել անձնական գրագիրը։  Հետագայում Զաքարիան ձեռնադրվում է կուսակրոն քահանա։ Սպահանում նա հանդիպում է նաև Մովսես Տաթևացու հետ և դառնում է նրա աշակերտն ու քարտուղարը։ 1629 թվականին երբ Մովսես Տաթևացուն տրվում է հայրապետական գահ,  Զաքարիա Վսղարշապատեցին ստանում է  վարդապետական աստիճան։ Մովսես Տաթևացու մահից հետո Փիլիպոս Աղբակեցի կաթողիկոսը շնորհում է Զաքարիային եպիսկոպոսական գավազան և հնարավորություն տալիս, որպես նվիրակ մեկնելու Հունաստան։ 1937 թվականին նա արդեն Հովհաննավանքի առաջնորդն էր, որտեղ կատարել է  շինարարական ակտիվ գործունեություն․  նորոգել է եկեղեցին, սեղանատունը, տնեսատունը, պարիսպը, 1652 թվականին եկեղեցու վրա տեղադրել է  խաչը,  բարելավել է դպրոցը, ավելացրել է աշակերտների և միաբանների թիվը, դպրոցում դասավանդելու համար հրավիրել է անվանի րաբունիների։ Արդյունքում Հովհաննավանքի այս դպրոցի հիմքի վրա հետագայում ստեղծվեց Էջմիածինի Ժառանգավորաց դպրոցը, որն էլ իր հերթին հիմք դարձավ 1874 թվականին Գևորգյան ճեմարանի հիմնադրման համար։
1646-1648 թվականներին Զաքարիա եպիսկոպոսը լինում է Սպահանում։ Վերադառնալով հայրենիք՝ շարունակել է Հովհաննավանքում իր շինարարարական գործունեությունը։ 1656 թվականին անվանի հոգևորականը մեկնել է Երուսաղեմ։ Մահացել է  1659 թվականին Էջմիածնում, ամփոփվել է իր իսկ կառուցած դամբարանում։ Ընդօրինակել է տասնյակ ձեռագրեր, որոնցից վաղագույնը  գրվել է 1623 թվականին։
2019 թվականին վերանորոգչական աշխատանքների արդյունքում բացվել է նրա դամբարանը զանգակատան հարևանությամբ։  Տապանաքարին պահպանվել է եռատող վիմագիր։


== Ծանոթագրություններ ==
Օրինական սպանություն

«Օրինական սպանություն» (անգլ.՝ Righteous Kill), ռեժիսոր Ջոն Էվնեստի դետեկտիվ թրիլլերը, որում ներգրավված են այնպիսի դերասաններ, ինչպիսիք են Ալ Պաչինոն, Ռոբերտ դե Նիրոն և Ֆիֆթի Սենթը: ԱՄՆ-ում ֆիլմը հանվել է վարձույթի 2008  թվականի սեպտեմբերի 12-ին:


== Սյուժե ==
Նյու Յորքի 2 լավագույն ոստիկաննները` քննիչներ Դեվիդ Ֆիսքը (Ալ Պաչինո) և Թոմ Քոուեն (Ռոբերտ Դե Նիրո) 30 տարի եղել են գործընկերներ: Թոշակի գնալուց առաջ նրանք պիտք է հետաքննեին կավատի սպանությունը: Նրանք պարզում են, որ հանգուցյալը ինչ-որ կերպ առնչություն ունի գործի հետ, որով նրանք մի քանի տարի առաջ զբաղվում էին: Այդ ժամանակ զոհը նույնպես հանցագործ էր, և նրա մարմնի վրա հայտնաբերել են մի կտոր թուղթ, որի վրա սպանությունն արդարացնող մի քառատող էր: Երբ նոր և նմանատիպ հանցագործություններ են լինում, ոստիկաններին պարզ է դառնում, որ նրանք հետապնդում են անորսալի սերիական մարդասպանի, ով սպանում է բացառապես հանցագործների:


== Դերերում ==


== Եկամուտ ==
Ֆիլմի բյուջեն կազմում էր 60 մլն դոլար: Ցուցադրման առաջին հանգստյան օրերին ֆիլմը հավաքել է 16 288 361 դոլար: Վարձույթի է հանվել 2008 թվականի սեպտեմբերի 18-ին, ցուցադրվել է միաժամանակ 3152 կինոթատրոններում: Ֆիմի վարձույթից հավաքվել է 78 408 327 դոլար, որից 40 081 410 դոլարը հավաքվել է ԱՄՆ-ում, իսկ մնացած  37 326 917 դոլարը` մյուս երկներից: ԱՊՀ երկրներում ֆիլմը ցուցադրվել է 2008 թվականի  սեպտեմբերի 18-ից-նոյեմբերի 2-ը և հավաքել է 3 602 665 դոլար:


== Հետաքրքիր փաստեր ==
Դենեհիի հերոսը Պաչինոյի և դե Նիրոյի հետ քննարկում է կավատի սպանությունը, որի մականունը «Ռեմբո» էր: Իսկ «Ռեմբո. առաջին արյուն» ֆիլմում Դենեհին խաղում էր շերիֆի` գլխավոր հակահերոսի դերը:
Ալ Պաչինոն և դե Նիրոն միասին նկարահանվել էին 1995 թվականին նկարահանված «Տապ» ֆիլմում:


== Ծանոթագրություններ ==


== Արտաքին հղումներ ==
Righteous Kill(անգլ.) ֆիլմը Internet Movie Database կայքում
«Righteous Kill»(անգլ.) ֆիլմը Allmovie կայքում:
«Righteous Kill»(անգլ.) ֆիլմը Box Office Mojo  կայքում
Righteous Kill(անգլ.) ֆիլմը Rotten Tomatoes կայքում
Google Code Jam

Google Code Jam, ծրագրավորման միջազգային մրցություն, որն անցկացվում է Google ընկերության կողմից։ Պատմությունը սկսվում է 2003 թվականից՝ որպես Գուգլում հնարավոր աշխատանքի անցնելու լավագույն ուղեղների ձեռքբերման հնարավորություն։ Մրցությունը բաղկացած է ալգորիթմական առաջադրանքների հավաքածուից, որոնք պետք է որոշվեն ֆիքսված ժամանակում։ Ի տարբերություն ծրագրավորման այլ մրցությունների՝ մասնակիցները կարող են օգտագործել ծրագրավորման ցանկացած լեզու և առաջադրանքների որոշման մշակման միջավայր։
Google Code Jam-ը համարվում է ծրագրավորման ամենազանգվածային առաջնություններից մեկը. Այսպես, 2014 թվականին գրանցվել է ավելի քան 50 հազար մասնակից, որոնց թվում 25462 մարդ անցել են որակավորման փուլ։


== Նկարագրություն ==
Մրցության ժամանակ մասնակիցներին տրվում է ալգորիթմական առաջադրանքների հավաքածու, որոնք պետք է լուծվեն սահմանափակ ժամանակաընթացքում։ Առաջնությունն անցկացվում է միաժամանակ, մասնակիցներին տրվում են միանման առաջադրանքներ, որոնց լուծումները կարող են ներկայացվել ծարգրավորման ցանկացած լեզվով։
Հաջող արդյունք ստանալու համար մասնակիցները ոչ միայն պետք է ճիշտ լուծեն առաջադրանքները, այլև կարողանան արագ կոդավորել դրանց իրագործումը։ Առաջադրանքը համարվում է հաջող կերպով լուծված այն ժամանակ, երբ ներկայացված լուծումը ցույց է տալիս թեստային մուտքային տվյալների բոլոր ճիշտ պատասխանները։ Տեխնիկական տեսանկյունից՝ մասնակիցը նախաձեռնում է թեստավորման հարցումը, և համակարգը նրան տրամադրում է մուտքային տվյալներ, որոնց պետք է տրվի պատասխան որոշակի ժամանակաընթացքում(կախված տվյալների հավաքածուից)։ Սովորաբար յուրաքանչյուր առաջադրանում ներկայացվում են տվյալների մեծ ու փոքր հավաքածուներ, որոնք տարբերվում են իրենց բարդությամբ և որոնց մշակմանը տրվում է 4 և 8 րոպե համապատասխանաբար։ Եթե տվյալ մասնակիցը ճիշտ պատասխան է տալիս (անցնում է բոլոր թեստերը), ապա մասնակցին տրվում են որոշակի միավորներ, որոնք կախված են առաջադրանքից։


== Արդյունքները ըստ երկրների ==


== Ծանոթագրություններ ==


== Արտաքին հղումներ ==
code.google.com/codejam/ Google Code Jam. պաշտոնական կայք (անգլ.).
Google Code Jam-ի վիճակագրության կայք
Կումլուքթեփե

Կումլուքթեփե, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==